cyanic-selkie/wikianc huggingface dataset:
วัดศาลาครืน
อุโบสถมีเพิงยื่นออกหน้าหลังเสา รับเพิงเป็นเสาเหลี่ยมย่อมุมไม้สิบสอง บัวหัวเสากลีบยาว สมัยอยุธยา ภายในประดิษฐานพระพุทธรูปขนาดใหญ่ปางมารวิชัยที่มีฝ่าพระบาทซ้อนกันถึงสี่พระบาท สร้างในสมัยสุโขทัย มีหน้าตักกว้าง 4 ศอก 39 นิ้ว สูง 4.50 เมตร นามว่า หลวงพ่อสี่เข่า ภาพจิตรกรรมฝาผนังในอุโบสถเข้าใจว่าเป็นฝีมือช่างสมัยรัตนโกสินทร์ ที่บานหน้าต่างมีรูปชายหญิงเป็นคู่ ๆ ทั้งไทย จีน ลาว มอญ ฝรั่ง พราหมณ์ ฯลฯ หมู่กุฏิเป็นแบบเรือนยอดและเรือนมะลิลา ศาลาการเปรียญหลังเก่ามีธรรมาสน์สมัยอยุธยาทรงยาวหรือทรงบุษบก แกะสลักอย่างสวยงาม
จิตรกรภาพประกอบ
จิตรกรภาพประกอบร่วมสมัยมาจะเขียนงานสำหรับหนังสือสำหรับเด็ก, โฆษณา, หนังสือพิมพ์ จิตรกรในกลุ่มนี้มักจะใช้หมึกและปากกาหรือแอร์บรัชในการเขียน แต่คอมพิวเตอร์ทำให้วิธีสร้างงานเปลี่ยนไป แต่วิธีเขียนแบบเก่าก็ยังใช้กันอยู่ในการเขียนใช้ ปากกาและหมึก, สีน้ำ, สีน้ำมัน, พาเตล, งานแกะไม้, งานแกะยาง (Linocut)
แม่น้ำเวยิบ
แม่น้ำเวยิบ หรือ วาบีเกสโตร หรือ เวบ (Weyib River หรือ Webi Gestro หรือ Wabē Gestro หรือ Web River) เป็นแม่น้ำทางตะวันออกของประเทศเอธิโอเปีย ต้นน้ำอยู่ที่บริเวณที่สูงทางตอนกลางค่อนไปทางใต้ของประเทศ ไหลไปทางทิศตะวันออกเฉียงใต้ บรรจบกับแม่น้ำเจนาเลและแม่น้ำดาวาที่เส้นเขตแดนตอนใต้สุดของประเทศ กลายเป็นแม่น้ำจูบบา ซึ่งไหลต่อเข้าไปในประเทศโซมาเลีย
โปเกมอน + โนบุนากะ โนะ ยาโบ
โปเกมอน + โนบุนากะ โนะ ยาโบ หรือ โปเกมอน คอนเควสต์ (Pokémon Conquest) ในชื่อภาษาต่างประเทศ เป็นวิดีโอเกมแนวแท็กติกสวมบทบาทที่พัฒนาเกมโดยบริษัท โปเกมอน จำกัดและโคเอเท็คโม เป็นเกมที่ถูกผลิตสำหรับนินเท็นโด ดีเอส วางจำหน่ายในประเทศญี่ปุ่นเมื่อวันที่ 17 มีนาคม พ.ศ. 2555 ผู้วางจำหน่ายโดยบริษัท โปเกมอน จำกัดในประเทศญี่ปุ่น และได้วางจำหน่ายนอกประเทศทั้งในอเมริกาเหนือและยุโรป จัดจำหหน่ายโดยนินเท็นโด เรียงตามลำดับตั้งแต่ในทวีปอเมริกาเหนือเมื่อวันที่ 18 มิถุนายน พ.ศ. 2555 ในออสตราเลเซียเมื่อวันที่ 21 มิถุนายน พ.ศ. 2555 และ ในยุโรปเมื่อวันที่ 27 กรกฎาคม พ.ศ. 2555
ประวัติ
เป็นเกมที่ถูกสร้างด้วยการครอสโอเวอร์ระหว่างเกมชุดโปเกมอน และเกมชุดโนบุนากะอัมบิตชัน โดยเปลี่ยนจากอาวุธให้เป็นการต่อสู้ด้วยโปเกมอน และตัวละครผู้เล่นของเกมเรียกว่าบุโช โดยมีวัตถุประสงค์เพื่อรื้อฟื้นตำนานด้วยการครอบครองปราสาท 17 แห่งจากภูมิภาครันเซ
ย่านเสาชิงช้า
ย่านเสาชิงช้า เป็นย่านที่ตั้งอยู่บริเวณเกาะรัตนโกสินทร์ชั้นนอก ในเขตพระนคร กรุงเทพมหานคร โดยมีเสาชิงช้าเป็นศูนย์กลางของย่าน พื้นที่ครอบคลุมแขวงเสาชิงช้า แขวงวัดราชบพิธ (บางส่วน) แขวงสำราญราษฎร์ และแขวงบวรนิเวศ (บางส่วน) มีพื้นที่ประมาณ 0.675 ตารางกิโลเมตร
สร้างเสาชิงช้า
พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้สร้างเสาชิงช้า เมื่อวันที่ 8 เมษายน พ.ศ. 2357 เพื่อประกอบพระราชพิธีตรียัมพวาย ตรีปวาย (เดิมที่ตั้งของเสาชิงช้าตั้งหน้าเทวสถานโบสถ์พราหมณ์) จึงมีอิทธิพลการตั้งถิ่นฐานของกลุ่มชาวพราหมณ์ที่มีบทบาทสำคัญในการทำพิธีราชสำนัก แล้วได้ช่วยกันสร้างโบสถ์พราหมณ์จนสำเร็จเมื่อ พ.ศ. 2357 จนมีชุมชนที่เรียกว่า ตรอกโบสถ์พราหมณ์ นอกจากนั้นยังมีคนไทย คนจีนและคนต่างชาติ เช่น พวกแขกฮินดู อาศัยอยู่รอบ ๆ พื้นที่เสาชิงช้า
ขุดคลอง
เมื่อมีการขุดคลองคูเมืองเดิมเชื่อมกับคลองหลอดสองสาย ลัดเข้าสู่พื้นที่เสาชิงช้า ได้แก่ คลองขุดจากในบริเวณในด้านเหนือขึ้นไปของโบสถ์พราหมณ์ (ปัจจุบันคือ วัดมหรรณพารามและชุมชนตรอกตึกดิน-ตรอกศิลป์) เลียบไปจนถึงพื้นที่ที่เคยเป็นสวนผลไม้ (ปัจจุบันคือ วัดราชนัดดาและวัดเทพธิดา) ชื่อว่า คลอดหลอดวัดราชนัดดาและคลองหลอดวัดเทพธิดา แล้วไปบรรจบกับคลองรอบกรุง ประชากรจึงเริ่มเข้ามาอยู่อาศัยมากขึ้น มีตลาดน้ำที่ใกล้ที่สุดคือ ตลาดน้ำคลองมหานาค อยู่ทางแยกคลองมหานาคเชื่อมกับคลองรอบกรุง อยู่ติดกับวัดสระเกศ
สภาพของย่านเสาชิงช้าในสมัยนี้เต็มไปด้วยศาสนสถาน วังของพระราชโอรส บ้านของขุนนางและตลาด ย่านการค้า ผู้คนอาศัยกระจุกตัวอยู่รอบ ๆ วัด และแนวลำคลองหลอดสองสาย มีการสร้างบ้านเรือนสลับกับพื้นที่เกษตรกรรม ทำให้พื้นที่ในย่านมีความไม่เป็นระเบียบเรียบร้อย
ตัดถนน
รัชสมัยพระบาทสมเด็จพระจอมเกล้าเจ้าอยู่หัว บริเวณเสาชิงช้าได้กลายเป็นชุมชนขนาดใหญ่ขึ้น บริเวณนี้ได้กลายเป็นตลาดของชาวพระนคร ที่เรียกว่า ตลาดเสาชิงช้า อีกทั้งยังเป็นสวนดอกไม้นานาพันธุ์สำหรับพระนคร พระบาทสมเด็จพระจอมเกล้าเจ้าอยู่หัวทรงมีพระราชดำริให้ขยายถนนให้กว้างขวางขึ้น แล้วพระราชทานนามใหม่ว่า ถนนบำรุงเมือง สองข้างถนนจึงค่อย ๆ มีผู้คนเข้ามาปลูกอาคารบ้านเรือน อีกทั้งเจ้านายก็ขยับขยายมาสร้างวังขึ้นตามสองข้างถนน เมื่อปลายรัชกาลก็มีร้านโรงและตึกแถวตลอดทั้งถนน
พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้ขยายถนนบำรุงเมืองให้กว้างขวางมากขึ้นไปอีก พร้อมทั้งทรงโปรดเกล้าฯ ให้รื้อตึกและบ้านเรือนที่อยู่ริมถนนบำรุงเมืองแล้วสร้างขึ้นใหม่ตามแบบที่กำหนด ซึ่งถ่ายแบบมาจากสิงคโปร์
ตลาดเสาชิงช้า มีลักษณะของตลาดตึกสามชั้นอยู่มุมถนนบำรุงเมือง เป็นตลาดทันสมัยและสะอาด มีชื่อเสียงเรื่อง ทองเสาชิงช้า มีกิจกรรมเกิดขึ้นในตลาดเช่น ละคร มีโรงบ่อน มีร้านเล็ก ๆ เกี่ยวกับสังฆภัณฑ์บริเวณสองข้างทางบริเวณประตูผี เสาชิงช้า สำราญราษฎร์ กระจายไปถึงถนนบำรุงเมือง ถนนวัดราชบพิธ ถนนตะนาว ทำให้ย่านเสาชิงช้าเป็นย่านที่มีการจำหน่ายสังฆภัณฑ์ที่ใหญ่ที่สุดในพระนคร และยังมีห้าง และร้านค้าชาวจีน ชาวต่างประเทศ รวมถึงมีการนำเข้าสินค้าจากต่างประเทศ เช่น เครื่องประดับ เครื่องแต่งกาย ของตกแต่งบ้าน ภายในตึกแถวสองฟากถนนบำรุงเมือง ถนนเฟื่องนคร และถนนตะนาว
ในสมัยรัชกาลที่ 4 มีการตั้งโรงแก๊สหน้าวัดสุทัศน์ พอถึงสมัยรัชกาลที่ 5 เริ่มใช้ไฟฟ้าแทนแก๊ส จึงโปรดฯ ให้รื้อโรงแก๊สออก แล้วย้ายเสาชิงช้ามายังที่ตั้งในปัจจุบัน
การใช้พื้นที่
สถานที่ราชการที่ตั้งอยู่บริเวณเสาชิงช้า ได้แก่ ศาลาว่าการกรุงเทพมหานคร ด้านหน้าคือ ลานคนเมือง จัดสร้างขึ้นเพื่อเป็นที่ระลึกในงานฉลอง 220 ปี กรุงรัตนโกสินทร์ เมื่อ พ.ศ. 2545 สถานีตำรวจนครบาลสำราญราษฎร์ สำนักงานสรรพากรพื้นที่กรุงเทพมหานคร 1 และสำนักงานสรรพากรสาขาพระนคร 2
ศาสนสถานได้แก่ วัดสุทัศนเทพวรารามราชวรมหาวิหาร วัดเทพมณเฑียรซึ่งตั้งอยู่ภายในโรงเรียนภารตะวิทยา ข้างโรงเรียนเบญจมราชาลัยและเทวสถานโบสถ์พราหมณ์
ตลาดตรอกหม้ออยู่ในตรอกหม้อ หรือซอยเทศา ซึ่งเป็นซอยที่เชื่อมระหว่างถนนบำรุงเมืองกับถนนราชบพิธ เปิดขายทุกวัน ตั้งแต่ช่วงตี 5 ไปจนถึงราว 9 โมงเช้า
บริเวณถนนดินสอเป็นแหล่งร้านอาหารและร้านขนม โรงเรียนกวดวิชา ร้านเบ็ดเตล็ด ร้านสะดวกซื้อ ด้านหลังของศาลาว่าการกรุงเทพมหานครเป็นหาบเร่แผงลอย ถนนมหาไชยบริเวณวัดราชนัดดาเป็นตลาดพระเครื่อง ถัดมาซอยข้างในมีโรงพิมพ์ โรงงานต่าง ๆ ถนนตะนาวมีร้านอาหาร ร้านเสริมสวย ร้านสังฆภัณฑ์ ร้านตัดเสื้อ ฯลฯ ถนนมหรรณพเป็นแหล่งอาหารขึ้นชื่อ เช่น ก๋วยเตี๋ยว ข้าวมันไก่ ผัดไทย แทรกด้วยร้านค้าสังฆภัณฑ์ ถนนบำรุงเมืองเป็นแหล่งขายเครื่องสังฆภัณฑ์ ส่วนมากอยู่บริเวณสี่กั๊กเสาชิงช้าจนถึงประตูผี
วัดมงคลวราราม (กรุงเทพมหานคร)
วัดมงคลวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางค้อ เขตจอมทอง กรุงเทพมหานคร เจ้าอาวาสองค์ปัจจุบันคือ พระมหาระพิน รตนญาโณ (ป.ธ.๖) งานประจำปีของวัดอยู่ระหว่างวันที่ 1–7 เมษายน
วัดมงคลวรารามตั้งขึ้นเป็นวัดเมื่อปี พ.ศ. 2410 เดิมชื่อ วัดมะเกลือ เนื่องจากบริเวณที่ตั้งวัดนั้นเป็นป่าต้นมะเกลือ (ปัจจุบันเหลือต้นมะเกลือ 1 ต้น) ต่อมาปี พ.ศ. 2497 เปลี่ยนชื่อวัดมาเป็น "วัดมงคลวราราม" วัดได้รับพระราชทานวิสุงคามสีมาเมื่อวันที่ 8 กรกฎาคม พ.ศ. 2526
อุโบสถหลังเก่าที่รื้อไปเมื่อปี พ.ศ. 2527 ตรงหน้าบันทิศตะวันออกระบุ พ.ศ. 2460 ซึ่งเป็นปีที่ทำการซ่อมครั้งที่ 2 ส่วนอุโบสถหลังใหม่มีบานประตูและหน้าต่างไม้แกะสลัก เล่าเรื่องราวพุทธประวัติ ภายอุโบสถประดิษฐานพระประธาน เป็นพระพุทธรูปปางมารวิชัย วัดมีวิหารพระครูมงคลวุฒิคุณ
อักษรกันนาดา–เตลูกู
อักษรกันนาดา–เตลูกู (หรือ อักษรเตลูกู–กันนาดา) เป็นระบบการเขียนที่ใช้ในอินเดียใต้ แม้ว่าจะมีความแตกต่างบางส่วน อักษรที่ใช้ในภาษากันนาดาและภาษาเตลูกูยังคงคล้ายกันและเข้าใจร่วมกันได้สูง
ประวัติ
ตระกูลภาษาดราวิเดียนมีภาษาประมาณ 73 ภาษา รวมถึงภาษาทมิฬ, กันนาดา, เตลูกู และมลยาฬัม ราชวงศ์สาตวาหนะนำอักษรพราหมีเข้ามายังภูมิภาคที่ปัจจุบันคือบริเวณที่พุดภาษาเตลูกูและกันนาดา อักษร Bhattiprolu ที่ราชวงศ์สาตวาหนะสร้างขึ้น ก่อให้เกิดอักษรกทัมพะ  ในช่วงคริสต์ศตวรรษที่ 5 ถึง 7 ราชวงศ์จาลุกยะตอนต้นและราชวงศ์กทัมพะตอนต้นใช้อักษรกันนาดารูปแบบแรกลงในจารึก ซึ่งมีชื่อว่าอักษรกทัมพะ อักษรกทัมพะพัฒนาเป็นอักษรกันนาดา เมื่อจักรวรรดิจาลุกยะขยายไปถึงพื้นที่ที่พูดภาษาเตลูกู ราชวงศ์นี้จึงตั้งสาขาหนึ่งที่มีชื่อว่าราชวงศ์จาลุกยะตะวันออก ซึ่งภายหลังนำอักษรกันนาดามาใช้ในภาษาเตลูกู ก่อให้เกิดอักษรกันนาดา-เตลูกูที่กินระยะเวลาระหว่างคริสต์ศตวรรษที่ 7 ถึง 11
ในช่วง ค.ศ. 1100 ถึง 1400 อักษรกันนาดาและอักษรเตลูกูเริ่มแยกออกจากอักษรกันนาดา-เตลูกู ทั้งราชวงศ์สาตวาหนะและราชวงศ์จาลุกยะส่งอิทธิพลต่ออักษรกันนาดาและเตลูกู
เปรียบเทียบ
ตารางข้างล่างแสดงความแตกต่างระหว่างอักษรกันนาดาและอักษรเตลูกูสมัยใหม่
พยัญชนะ
นอกจากนี้ยังมีอักษร ೞ/ఴ (ḻa) ที่เคยใช้แทนเสียง แต่ปัจจุบันไม่ใช้งาน
ฌอน พอล ล็อกฮาร์ต
ฌอน พอล ล็อกฮาร์ต (Sean Paul Lockhart; เกิดเมื่อวันที่ 31 ตุลาคม ค.ศ. 1986 ) เป็นนักแสดงและผู้กำกับชาวอเมริกัน ที่รู้จักกันดีในเรื่องฮาร์วีย์ มิลค์ ผู้ชายฉาวโลก (2008) จูดาสคิสส์ (2011) ทริปเปิล ครอสส์ (2013)
อาชีพของล็อกฮาร์ตเริ่มจากการเป็นนักแสดงในภาพยนตร์ลามกเกย์ โดยใช้นามแฝงคือ เบรนต์ คอร์ริแกน (Brent Corrigan)  ในปี ค.ศ. 2010 เขาเลิกเป็นนักแสดงเกย์ในสื่อลามก และมุ่งเน้นมาที่ภาพยนตร์เกย์ และภาพยนตร์อินดี้ เช่น จูดาสคิสส์, ซิสเตอร์แมรี่, อนาเธอร์ เกย์ ซีเควล: เกยส์ กอน วาลด์, เวลคัมทูนิวยอร์ก และอื่น ๆ ในปี ค.ศ. 2011 เขาได้รับบทริกกี้ในภาพยนตร์เรื่อง ชิลเลอร์รามา
ในปี ค.ศ. 2012 เขาประกาศว่าเขามีส่วนร่วมในการผลิตภาพยนตร์อินดี้เรื่อง ทรูธ กำกับโดย ร็อบ มอเร็ตตี้ แสดงโดยล็อกฮาร์ต และมอเร็ตตี้
ล็อกฮาร์ตได้กลับเข้าสู่วงการภาพยนตร์ลามกเกย์อีกครั้งภายใต้สังกัดฟอลคอนสตูดิโอในปี ค.ศ. 2016
การเดินทางคอน-ติกิ
การเดินทางคอน-ติกิ เป็นการเดินทางด้วยแพจากทวีปอเมริกาใต้ ข้ามมหาสมุทรแปซิฟิกไปยังพอลินีเชียในปี ค.ศ. 1947 การเดินทางครั้งนี้นำโดยทอร์ เฮเยอร์ดาห์ล นักผจญภัยชาวนอร์เวย์ ชื่อคอน-ติกิ มาจากพระนามเดิมของ Viracocha พระผู้สร้างของชาวอินคา นอกจากนี้ยังเป็นชื่อหนังสือที่เฮเยอร์ดาห์ลเขียนหลังเสร็จสิ้นการเดินทาง (แปลไทยในชื่อ ล่องแพสู่แปซิฟิค) และชื่อภาพยนตร์ในปี ค.ศ. 2012 (ชื่อไทยของภาพยนตร์คือ ลอยทะเลให้โลกหงายเงิบ)
เฮเยอร์ดาห์ลเชื่อว่าชาวอเมริกาใต้เป็นผู้ตั้งรกรากในพอลินีเชียตั้งแต่ยุคก่อนโคลัมบัส เขาจึงสร้างแพด้วยวัสดุและเทคโนโลยีในสมัยนั้นเพื่อพิสูจน์สมมติฐานดังกล่าว แพคอน-ติกิสร้างจากลำต้นไม้บัลซา 9 ต้น ประกอบเข้าด้วยกันด้วยเชือกกัญชง ขอบเรือและคัดแคงทำจากไม้สน เสาแพทำจากไม้โกงกาง ส่วนเพิงพักทำจากไม้ไผ่มุงด้วยใบตอง ด้านอาหารที่คณะเดินทางนำไปด้วยได้แก่ น้ำดื่ม 1,040 ลิตร มะพร้าว มันเทศ น้ำเต้า และผักผลไม้อื่น ๆ นอกจากนี้กองทัพสหรัฐยังสนับสนุนอาหารกระป๋อง อาหารแห้งและอุปกรณ์ยังชีพจำนวนหนึ่ง ระหว่างเดินทาง คณะเดินทางจับปลาได้จำนวนมาก เช่น ปลานกกระจอก ปลาอีโต้มอญ และปลาทูน่าครีบเหลือง ขณะที่ด้านการสื่อสารคณะเดินทางใช้วิทยุที่มีรหัสเรียกขาน LI2B เพื่อติดต่อกับสถานีในทวีปอเมริกา
28 เมษายน ค.ศ. 1947 เฮเยอร์ดาห์ลพร้อมด้วยลูกเรือ 5 คนได้แก่ ผู้นำทาง เอริก เฮสเซลแบร์ก (Erik Hesselberg) ผู้ดูแลสัมภาระ เบงต์ แดเนียลส์สัน (Bengt Danielsson) วิศวกร แฮร์มัน วัตซิงเกอร์ (Herman Watzinger) และผู้ดูแลวิทยุสื่อสาร คนุต ฮอกลันด์ (Knut Haugland) และทอร์สตีน ราบี (Torstein Raaby) พร้อมด้วยนกแก้วชื่อ โลริตา ออกเดินทางจากเมืองคาเญา ประเทศเปรู โดยมีเรือของกองทัพเปรูลากออกจากฝั่งเพื่อหลีกเลี่ยงเรือลำอื่น ๆ ก่อนจะล่องไปตามกระแสน้ำฮุมบ็อลท์ วันที่ 30 กรกฎาคม คณะเดินทางมองเห็นแผ่นดินแรกคืออะทอลล์ปูกา-ปูกา ในหมู่เกาะดิสแอปพอยต์เมนต์ จากนั้นวันที่ 4 สิงหาคม คณะเดินทางไปถึงอะทอลล์แองกาเตาและพบกับชาวบ้านบนเกาะ แต่พวกเขาไม่สามารถขึ้นฝั่งได้ ต่อมาในวันที่ 7 สิงหาคม แพคอน-ติกิชนเข้ากับแนวปะการังก่อนจะเกยหาดของเกาะ Raroia ในหมู่เกาะตูอาโมตัส การเดินทางจึงต้องยุติลงหลังคณะเดินทางล่องด้วยระยะทาง 6,980 กิโลเมตร เป็นเวลา 101 วัน ภายหลังคณะเดินทางออกจากเกาะ Raroia ไปยังตาฮีตีด้วยเรือใบของฝรั่งเศส โดยมีซากแพคอน-ติกิ พ่วงไปด้วย
การเดินทางคอน-ติกิแสดงให้เห็นถึงความเป็นไปได้ในการเดินทางด้วยแพจากทวีปอเมริกาใต้มายังพอลินีเชีย รวมถึงความเป็นไปได้ที่บรรพบุรุษของชาวพอลินีเชียมาจากอเมริกาใต้ อย่างไรก็ตาม สมมติฐานของเฮเยอร์ดาห์ลไม่ได้การยอมรับในวงวิชาการ เวด เดวิส นักมานุษยวิทยาชาวแคนาดาวิจารณ์ว่า "สมมติฐานของเฮเยอร์ดาห์ลนั้น "ละเลย" ต่อหลักฐานทางภาษาศาสตร์ ชาติพันธุ์วรรณนา และพฤกษศาสตร์พื้นบ้านที่มีอยู่จำนวนมาก" ปัจจุบันนักประวัติศาสตร์ส่วนใหญ่เชื่อว่าชาวพอลินีเชียเป็นส่วนหนึ่งของชาวออสโตรนีเซีย และมีบรรพบุรุษมาจากทางตะวันตกหรือทวีปเอเชีย โดยอิงจากการศึกษาทางภาษาศาสตร์ โบราณคดีและพันธุศาสตร์
เทศน์
เทศน์ แปลว่า การแสดง การชี้แจง การชี้ให้เห็นแจ้ง ใช้ว่า เทศนา (อ่านว่า เท-สะ-นา หรือ เทด-สะ-หนา) ก็ได้
เทศน์ หมายถึงการถ่ายทอดธรรมอันเป็นคำสั่งสอนทางศาสนาด้วยการแสดงชี้แจงให้ฟัง เป็นการเผยแผ่ศาสนาแบบหนึ่งที่ใช้กันมาแต่สมัยพุทธกาล การเทศน์ในสมัยพุทธกาลไม่มีพิธีการแต่อย่างใด เพียงผู้แสดงนั่งอยู่ในสถานที่สมควรและผู้ฟังมีลักษณะตั้งใจฟังก็สามารถแสดงได้ ในขณะที่การเทศนานั้น อาจมีลักษณะลีลาต่างกันไปบ้างตามแต่อุปนิสัยของแต่ละบุคคล สำหรับพระพุทธเจ้าแล้วบางครั้งจะทรงใช้คาถาประพันธ์หรือร้อยแก้วธรรมดา
ในประเทศไทย การเทศน์กลายเป็นส่วนประกอบสำคัญในพิธีกรรมต่าง ๆ ของชาวไทยมาช้านาน เช่น วันขึ้นบ้านใหม่ วันแต่งงาน ไปจนถึงงานศพ และมีข้อปลีกย่อยในการประกอบพิธีกรรมมากมาย เช่น ต้องมีการอาราธนาศีลอาราธนาธรรม การจุดเทียนส่องธรรม เป็นต้น พระสงฆ์ไทยแต่โบราณก็มีการดัดแปลงโดยเพิ่มทำนองให้น่าสนใจ เรียกว่า เทศน์แหล่ ปัจจุบันอาจแบ่งการเทศน์พิธีกรรมของพระสงฆ์ในประเทศไทยตามจำนวนผู้เทศน์ได้เป็น เทศเดี่ยว (เทศน์รูปเดียว) และเทศน์สองธรรมมาสน์ขึ้นไป (ปุจฉา-วิสัชนา)
คำว่า เทศน์ หรือการเทศน์แบบพิธีการ ในความรู้สึกส่วนใหญ่ของคนไทยมักจะเข้าใจว่าเป็นพิธีกรรมการสอนที่เป็นทางการ เน้นพิธีการ และมีรูปแบบตายตัวที่ผู้เทศน์ไม่สามารถใช้ลูกเล่นหรือใช้อุปกรณ์ เช่น ภาพหรือสื่อประสมมาใช้เพื่อประกอบการเทศน์ได้ ทำให้ในปัจจุบันพระสงฆ์ได้มีปรับเปลี่ยนวิธีการเทศน์ด้วยวิธีอื่น ๆ เพื่อให้เข้ากับยุคสมัยที่เปลี่ยนไป เช่น การเทศน์ในพิธีการโดยไม่ใช้สำนวนโบราณ การสอนธรรมะผ่านสื่อต่าง ๆ การแต่งหนังสือ การแต่งเพลงธรรมะ เป็นต้น ซึ่งการเทศน์ด้วยวิธีหลังจะสามารถเข้าถึงกลุ่มเป้าหมายมากกว่า เพราะส่วนใหญ่ไม่ได้ใช้ทำนองแบบเทศน์พิธีการ และอาจมีมุกสอดแทรกลงไปทำให้น่าสนใจมากขึ้น
ประเภทการเทศน์แบ่งตามทำนอง
การเทศน์ว่าโดยทำนองมี 2 แบบ คือ
นอกจากนี้ยังมีเทศน์แบบอื่นๆ เช่น เทศน์แจง
ความเป็นมาของการเทศน์แบบพิธีการของพระสงฆ์ในประเทศไทย
ในประเทศไทย การเทศน์แบบพิธีการสันนิษฐานว่าได้รับธรรมเนียมมาจากลังกา ปรากฏหลักฐานว่ามีการให้ความเคารพพระสงฆ์ผู้เทศนาด้วยการให้นั่งบนอาสนะสูงวิจตรไว้ในศิลาจารึกหลักที่ 1 (ด้านที่ 3) ดังนี้
จากหลักฐานดังกล่าวแสดงให้เห็นว่า การเทศนาธรรมบนอาสนะสูงใหญ่ของพระสงฆ์ได้มีมาตั้งแต่สมัยสุโขทัย โดยนิยมมีพิธีเทศนาในวันธรรมสวนะ ซึ่งประเพณีเทศนาธรรมก็ยังคงมีอยู่ตามวัดต่าง ๆ จนในปัจจุบันนี้
ปลาไบเคอร์ลายบั้ง
ปลาไบเคอร์ลายบั้ง หรือ ปลาบิเชียร์ลายบั้ง (Barred bichir, Armoured bichir) เป็นปลาไบเคอร์ชนิด Polypterus delhezi
มีส่วนหัวที่เล็กกลม ขากรรไกรเล็กและแคบ กรามบนยื่นยาวกว่ากรามล่าง มีก้านครีบหลัง 13 ชิ้น ลักษณะเด่น คือ ตามลำตัวจะมีลายแถบเป็นบั้ง ๆ สีดำพาดตลอดทั้งตัวขนาดใหญ่ แลดูหนาชัดเจน มีขนาดโตเต็มที่ประมาณ 40 เซนติเมตร
พบกระจายพันธุ์ในแม่น้ำคองโกตอนกลางและตอนบน ในแถบทวีปแอฟริกาตอนกลาง
ปลาไบเคอร์ลายบั้ง นับเป็นปลาไบเคอร์อีกชนิดหนึ่งที่นิยมเลี้ยงกันเป็นปลาสวยงาม แต่ทว่าถือได้ว่ามีราคาสูงพอสมควร ในขณะที่บางตัวเมื่อโตขึ้นมา ลวดลายอาจจะไม่ปรากฏเป็นลายบั้ง แต่อาจเป็นลายจุดหรือลายแต้มแทนก็ได้
ตำบลขุนทะเล (อำเภอลานสกา)
ขุนทะเล เป็นหนึ่งในจำนวน 5 ตำบลของอำเภอลานสกา จังหวัดนครศรีธรรมราช ตั้งอยู่ทางทิศตะวันออกของที่ว่าการอำเภอลานสกา ซึ่งห่างจากที่ว่าการอำเภอลานสกา ระยะทางประมาณ 9 กิโลเมตร มีพื้นที่ทั้งหมด 65 ตารางกิโลเมตร หรือ 40,625 ไร่ ทั้งพื้นที่ของตำบลบริหารโดยเทศบาลตำบลขุนทะเล
ประวัติ
ประวัติความเป็น มายาวนานเล่ากันว่า ก่อนพุทธศตวรรษที่ ๑๗ ก่อนพระเจ้าศรีธรรมโศกราช สร้างพระธาตุที่หาดทรายแก้ว หลายร้อยปีสถานที่ที่ตำบลขุนทะเล ปัจจุบันยังเป็นพื้นต้นน้ำ ติดต่อกับ อ่าวไทย ทางตะวันออกและทางทิศตะวันตก ติดต่อกับเขาววัง เมื่อกาลเวลาล่วง เลยมานานวันเข้ามีการเปลี่ยนแปลงทาง ระบบนิเวศวิทยาทำให้น้ำทะเลในส่วนนี้ กลับตื้นเขินเป็นหาดทรายแก้ว ทอดยาวเป็นเนิน ตั้งแต่ในอำเภอเมืองนครศรีธรรมราช ไปจนถึงอำเภอหัวไทร พระเจ้าศรีธรรมโศกได้สร้างเมืองตามพรลิงก์ขึ้นที่หาดทรายแก้ว แห่งนี้ และได้สร้างพระบรมธาตุเจดีย์ แต่ยังสร้างไม่ทันเสร็จ ได้เกิดโรคห่าขึ้นก่อน พระเจ้าศรีธรรมโศกจึงนำไพร่พลหนีไข้ห่าขึ้นไปอยู่บนเขาวังชั่วคราว ซึ่งในตอนนั้นพื้นที่ในส่วนที่เป็นตำบลขุนทะเลปัจจุบัน ยังเป็นทางน้ำหรือแม่น้ำที่กว้างใหญ่ไพศาลมาก มาจากริมเชิงเขาวัง ไปสู่อ่าวไทย กระแสน้ำที่เกิดจาก เขาวัง เขาลานสกาใน เข้าแก้วน้ำตกกระโรม มารวมกันที่ซอกเขาเชิงผาบานตุมปัน ดูเหมือนว่าต้นน้ำทั้งหมด เกิดออกจากเขาวัง พระเจ้าศรีธรรมโศกราชได้เสด็จขึ้นไปยังเขาวังโดยผ่านถ้ำน้ำคลุ้ง- บ้านในลา ขึ้นไปประทับอยู่ที่หน้าถ้ำชีหรือถ้ำปู่ชี โดยสำรวจพื้นที่ ที่เป็นที่ราบในหุบเขา ที่กว้างใหญ่หลายพันไร่ซึ่งมีลำคลองไหลผ่าน กลางที่ราบที่มี หุบเขาเข้าล้อมรอบ คลองนี้เกิดจากน้ำตกเทวดาบน เขาวัง แต่ที่กหน้าแปลกคือน้ำในคลองนี้ไม่สามารถไหล เป็นลำคลองสู้พื้นดินที่ราบได้ น้ำจึงไหลเข้าสู่ใต้ถ้ำชีลอดใต้จอมเขา หลายสันออกมาที่ถ้ำ น้ำคลุ้งที่บ้านในลา พระเจ้าศรีธรรมโศกราช ทรงสงสัยในความอัศจรรย์ของน้ำที่ไหล เข้าใต้ผูผานั้นเป็นอันมาก จึงได้นำทหารลงมาสำรวจที่ถ้ำน้ำดังกล่าว และทรงเชื่อมั่นว่าน้ำที่ออกจากถ้ำน้ำคลุ้งนั้น มาจากน้ำบนเขาวังไหลออกสู่ที่ราบบริเวณ ที่ติดกับถ้ำน้ำทั่งหมด จึงเรียกพื้นที่นั้นว่า “ขุนทะเล” ซึ่งแปลว่า ต้นน้ำตรงตามความหมายได้จริง ๆ
ที่ตั้งและอาณาเขต
ตำบลขุนทะเลตั้งอยู่ทางทิศตะวันตกขอตัวเมืองนครศรีธรรมราช มีอาณาเขตติดต่อดังนี้
ภูมิประเทศ
ลักษณะภูมิประเทศของตำบลขุนทะเลส่วนใหญ่เป็นที่ราบและพื้นที่ลูกคลื่นลาดในทางตอนใต้ของตำบล พื้นที่สามารถใช้ได้ดีในการทำการเกษตร เช่น ปลูกมังคุด ทุเรียน เงาะ ลางสาด ยางพารา เป็นต้น
ภูมิอากาศ
ลักษณะทั่วไปของภูมิอากาศของตำบลขุนทะเล จัดอยู่ในประเภทที่อยู่ภายใต้อิทธิพลของมรสุมตะวันออกเฉียงเหนือ และมรสุมตะวันตกเฉียงใต้ ทำให้มีฤดูกาลเพียง 2 ฤดูเท่านั้น คือ ฤดูร้อน ฤดูฝน โดยราวเดือนกุมภาพันธ์ - มิถุนายน จะเป็นฤดูร้อน ฝนฟ้าจะไม่ตก อากาศค่อนข้างร้อนระหว่างเดือนกรกฎาคม - มกราคม ฝนจะตกค่อนข้างชุก เพราะอิทธิพลของลมมรสุมตะวันตกเฉียงเหนือและมีฝนตกหนาแน่นในระยะเดือนพฤศจิกายน – มกราคม ซึ่งในระยะนี้จะเป็นสาเหตุให้น้ำหลากเกือบทุกปี
หมู่บ้าน
ตำบลขุนทะเลแบ่งเขตปกครองประกอบด้วย 12 หมู่บ้าน ดังนี้
วอลเลย์บอลชายทีมชาติกรีซ
วอลเลย์บอลชายทีมชาติกรีซ (εθνική ομάδα πετοσφαίρισης ανδρών Ελλάδας) เป็นตัวแทนของประเทศกรีซในการการแข่งขันวอลเลย์บอลระดับนานาชาติ อยู่ภายใต้การควบคุมของสหพันธ์วอลเลย์บอลกรีก โดยเข้าร่วมเป็นสมาชิกของสหพันธ์วอลเลย์บอลระหว่างประเทศในปี ค.ศ. 1951
ทีมชาติกรีซเข้าร่วมการแข่งขันวอลเลย์บอลชายชิงแชมป์ยุโรปครั้งแรกในปี 1967 ซึ่งจบอันดับที่ 20 และได้รับเหรียญทองแดงในปี ค.ศ. 1987
แม่น้ำวอลกา
แม่น้ำวอลกา (Волга; Volga) เป็นแม่น้ำที่ยาวที่สุดของทวีปยุโรป มีความยาวทั้งสิ้น 3,690 กิโลเมตร และถือกันโดยทั่วไปว่าเป็นแม่น้ำประจำชาติรัสเซีย ไหลผ่านทางด้านตะวันตกของประเทศ และเป็นแกนหลักของระบบแม่น้ำที่ใหญ่ที่สุดของยุโรป แหล่งเก็บกักน้ำที่ใหญ่ที่สุดในโลกบางแห่ง ก็อยู่ตามแนวลำน้ำสายนี้ หากรวมความยาวของแม่น้ำสายย่อย และคูคลองต่าง ๆ ทั้งหมดที่มีทั้งสิ้น 151,000 สาย แม่น้ำจะยาวถึง 574,000 กิโลเมตร และหากรวมพื้นที่ของลำน้ำทั้งหมด จะเทียบเท่ากับ 1 ใน 3 ของอาณาเขตฝั่งยุโรปของรัสเซีย วอลกาแบ่งออกเป็น 3 ส่วนใหญ่ ๆ คือวอลกาตอนบน วอลกาตอนกลาง และวอลกาตอนล่าง
เรื่องที่มาของชื่อวอลกายังเป็นที่ถกเถียงกัน บางฝ่ายเชื่อว่าชื่อแม่น้ำน่าจะมีรากมาจากภาษาฟินแลนด์ ขณะที่บางคนก็บอกว่า ชื่อนี้คล้ายกับคำในภาษาสลาฟ ที่แปลว่า เปียกหรือชื้น นอกจากชื่อวอลกาแล้ว คนหลายเชื้อชาติยังเรียกชื่อแม่น้ำนี้แตกต่างกันไป ทอเลมีเรียกว่า "รา" ขณะที่ในยุคกลางเรียกว่า "อิทิล" หรือ "เอเทล"
การเดินทาง
ต้นน้ำของแม่น้ำอยู่ที่เนินเขาวัลได ซึ่งสูงจากระดับน้ำทะเล 225 เมตร ทางตะวันตกเฉียงเหนือของมอสโก และห่างจากเซนต์ปีเตอส์เบิร์กไปทางตะวันออกเฉียงใต้ราว 320 กิโลเมตร แม่น้ำไหลมาทางตะวันออกจนมาถึงเมืองคาซัน จากที่นี่มันได้วกลงใต้ และออกสู่ทะเลแคสเปียนที่เมืองอัสตราคัน ซึ่งต่ำกว่าระดับน้ำทะเล 28 เมตร
แม่น้ำสายย่อย
วอลกามีระบบแม่น้ำสายย่อยมากมาย ที่สำคัญก็อย่างเช่นแม่น้ำกามา โอกา เว็ตลูกา และซูรา แม่น้ำวอลกา และแม่น้ำสายย่อยของมันถูกเรียกรวมกันว่า ระบบแม่น้ำวอลกา ที่ให้ความชุ่มชื้นกับพื้นที่ 1.35 ล้านตารางกิโลเมตร ซึ่งเป็นพื้นที่มีประชากรอยู่อาศัยหนาแน่นที่สุดของรัสเซีย บริเวณดินดอนสามเหลี่ยมปากแม่น้ำวอลกามีความยาวราว 160 กิโลเมตร โดยประกอบด้วยแม่น้ำสายเล็ก ๆ และคลองมากถึง 500 สาย และเป็นบริเวณเดียวในรัสเซียที่เราสามารถพบดอกบัว นกกระทุง และนกฟลามิงโกได้ ในช่วง 3 เดือนของฤดูหนาว แม่น้ำจะถูกปกคลุมไปด้วยน้ำแข็งเกือบตลอดความยาวลำน้ำ
แหล่งความมั่งคั่ง
ตามแนวลำน้ำ มีโรงไฟฟ้าพลังน้ำขนาดใหญ่ตั้งอยู่ถึง 9 แห่ง และเขื่อนใหญ่อีกหลายแห่ง ก่อให้เกิดเป็นแหล่งเก็บกักน้ำหลังเขื่อนขนาดใหญ่มากมาย
วอลกามีความสำคัญต่อระบบการขนส่งและการเดินเรือภายในประเทศอย่างมาก เขื่อนทุกแห่งตามแนวลำน้ำมีระบบชิปล็อกขนาดใหญ่ ที่จะทำให้เรือขนาดใหญ่ สามารถเดินทางจากปลายสุดของแม่น้ำขึ้นไปจนเกือบถึงบริเวณต้นน้ำได้ ระบบคลองมอสโก ทำหน้าที่เชื่อมต่อแม่น้ำวอลกากับแม่น้ำมัสควา คลองวอลกา-ดอน เชื่อมต่อระหว่างแม่น้ำดอนกับทะเลดำ ส่วนเส้นทางน้ำวอลกา-บอลติก เชื่อมต่อทะเลสาบทางเหนือ เมืองเซนต์ปีเตอส์เบิร์ก และทะเลบอลติก ระบบสาธารณูปโภคทางน้ำเหล่านี้ ถูกออกแบบมาให้รองรับเรือขนาดใหญ่ได้ อย่างระบบชิพล็อกในแม่น้ำวอลกามีขนาดถึง 290 x 30 เมตร ส่วนในแม่น้ำ หรือคลองสายอื่นๆของวอลกา อาจจะเล็กลงกว่านี้เล็กน้อย
มีเรือต่างชาติจำนวนจำกัดที่ได้รับอนุญาตให้เข้ามาวิ่งในเส้นทางสัญจรเหล่านี้ได้ แต่หลังจากที่รัสเซียมีการคบค้าสมาคมกับโลกภายนอกมากขึ้น คาดว่าในเร็ว ๆ นี้นโยบายดังกล่าวอาจจะมีการเปลี่ยนแปลง
วอลกาให้ความชุ่มชื้นกับเขตตะวันตกของรัสเซียส่วนใหญ่ ดินที่อุดมสมบูรณ์ตามแนวชายฝั่งแม่น้ำ ทำให้ดินแดนแถบนี้เป็นแหล่งผลิตพืชธัญญาหารสำคัญ นอกจากนั้นแถวนี้ยังมีแร่ธาตุสำคัญมากมาย อุตสาหกรรมปิโตรเลียมจำนวนไม่น้อยมีศูนย์กลางอยู่ในเขตลำน้ำนี้ นอกจากนั้น แถบนี้ก็ยังพบก๊าซธรรมชาติ เกลือ และโพแทช บริเวณดินดอนสามเหลี่ยมปากแม่น้ำวอลกา และ ทะเลแคสเปียนที่อยู่ใกล้ๆกัน เป็นแหล่งสัตว์น้ำที่ชุกชม โดยเมืองอัสตราคาน ถือเป็นศูนย์กลางอุตสาหกรรมไข่ปลาคาเวียร์
เทศบาลตำบลดอนตรอ
เทศบาลตำบลดอนตรอ   ตำบลดอนตรอ เป็นตำบลหนึ่งในจำนวน  4  ตำบล  ของอำเภอเฉลิมพระเกียรติ  จังหวัดนครศรีธรรมราช  ห่างจากที่ว่าการอำเภอเฉลิมพระเกียรติ  ระยะทางประมาณ  1.5  กิโลเมตร ตำบลดอนตรอ มีอาณาเขตพื้นที่  ประมาณ  20.64  ตารางกิโลเมตร  หรือประมาณ  11,450  ไร่
ประวัติ
เทศบาลตำบลดอนตรอ ยกฐานะเมื่อ วันที่ ๗ กันยายน ๒๕๕๕ โดยตำบลดอนตรอตามความเป็นมา หมายถึง การเล่นกีฬาตะกร้อ เป็นหลักสำคัญในการเรียกชื่อตำบลดอนตรอ เนื่องจากในสมัยก่อนพื้นที่ของตำบลดอนตรอ มีลักษณะเป็นเนินทรายบริเวณกว้าง จึงส่งผลให้ราษฎรชอบเล่นกีฬา โดยเฉพาะกีฬาตะกร้อ และต่อๆ มาจากคำว่า "ตำบลดอนตะกร้อ" ก็เหลือเพียงคำสั้นๆ เรียกว่า "ตำบลดอนตรอ"ในปัจจุบัน
สภาพทั่วไป
ลักษณะสภาพภูมิประเทศ เป็นที่ราบลุ่ม เป็นดินเหนียว และดินทราย ทำให้ประชากรในตำบลดอนตรอส่วนใหญ่ประกอบอาชีพเกษตรกรรม ทำนาข้าว ไร่นาสวนผสม และบางส่วนออกไปรับจ้างนอกพื้นที่
อาณาเขตติดต่อ
เทศบาลตำบลดอนตรอ ตั้งอยู่ทางทิศใต้ของตัวเมืองนครศรีธรรมราช
ชุมชน
เทศบาลตำบลดอนตรอประกอบด้วยชุมชน 5 ชุมชน
วัด
จำนวนวัดในเขตเทศบาลตำบลดอนตรอ มีทั้งหมด 3 วัด คือ
วันเมืองเพื่อชีวิต
วันเมืองเพื่อชีวิต (Cities for Life Day) ตรงกับวันที่ 30 พฤศจิกายน ของทุกปี ซึ่งเมืองทั่วโลกจัดขึ้นเพื่อเฉลิมฉลองการยกเลิกโทษประหารชีวิต โดยรัฐในทวีปยุโรปเป็นครั้งแรก ตามพระบรมราชโองการของสมเด็จพระจักรพรรดิลีโอโพลด์ที่ 2 แห่งราชวงศ์ฮับส์บูร์ก เมื่อปี พ.ศ. 2329 ในโอกาสดังกล่าว เมืองที่เข้าร่วมจะแสดงการไม่เห็นด้วยกับโทษประหารชีวิต ซึ่งในปี พ.ศ. 2552 มีเมืองกว่า 1,000 แห่ง และเมืองหลวงอีกกว่า 60 แห่งทั่วโลกเข้าร่วม
คัง ซึง-ยุน
คัง ซึง-ยุน (강승윤; Kang Seung-yoon; เกิด January 21, 1994) หรือที่รู้จักกกันในชื่อ ซึงยุน (Seungyoon) หรือ ยุน เป็นนักร้อง นักแต่งเพลง นักแสดง และหัวหน้าวงบอยแบนด์ชาวเกาหลีใต้ชื่อ วินเนอร์ การปรากฏตัวของเขาในรายการเรียลลิตี้ประกวดร้องเพลงทางโทรทัศน์ชื่อ ซูเปอร์สตาร์ เค2 (2010) ทำให้เขามีความโดดเด่นหลังจากจบอันดับที่สี่ ดิจิทัลซิงเกิล "Instinctively" กลายเป็นซิงเกิลอันดับหนึ่งของเขาในฐานะศิลปินเดี่ยวและมียอดขายดิจิทัลเกือบ 2 ล้านชุด เมื่อวันที่ 12 มกราคม ค.ศ. 2011 เขาเซ็นสัญญากับค่ายเพลงเกาหลีใต้ วายจีเอนเตอร์เทนเมนต์ และเปิดตัวอย่างเป็นทางการในฐานะศิลปินเดี่ยวเมื่อวันที่ 16 กรกฎาคม ค.ศ. 2013 ด้วยดิจิตอลซิงเกิลชื่อ "It Rains " (비가 온다) และเป็นหัวหน้าวงวินเนอร์ เมื่อวันที่ 17 สิงหาคม ค.ศ. 2014
คังได้ลองแสดงผ่านซิทคอมเรื่อง ไฮคิก: รีเวนจ์ออฟเดอะชอร์ตเลกเจด (2011) เขาได้รับบทบาทนักแสดงนำครั้งแรกในเว็บซีรีส์เรื่อง วีโบร้กอัพ (2015) ซึ่งทำให้เขาได้รับรางวัลแรกในสาขานี้ด้วยรางวัล "นักแสดงชายยอดเยี่ยม" จากเค-เว็บเฟสต์อวอร์ด บทบาทของเขาในเรื่อง ไพรซันเพลย์บุค (2017) และ ไครอส (2020) ทำให้อาชีพนักแสดงของเขามั่นคงยิ่งขึ้น คังยังเป็น "แมสก์คิงคนที่ 122" ในรายการ คิงออฟแมสก์ซิงเกอร์ ของเอ็มบีซี ภายใต้นามแฝง "Chow Yun-fat" เขาทำลายสถิติการชนะติดต่อกัน 6 ครั้ง ทำให้เขาได้รับตำแหน่ง "แชมป์ไอดอล 6 สมัยคนแรก" และ "แชมป์ที่อายุน้อยที่สุด" ในขณะนั้น
รายชื่อละครเวทีที่จัดแสดงในเมืองไทยรัชดาลัย เธียเตอร์
เมืองไทยรัชดาลัย เธียเตอร์ เป็นโรงละครที่มีละครเวที คอนเสิร์ต และการแสดงในหลากหลายรูปแบบ โดยละครเวทีในแต่ละเรื่องซึ่งส่วนใหญ่สร้างโดยซีเนริโอ จะมีนักแสดงนำและบทละครที่แตกต่างกันออกไป ต่อไปนี้เป็นรายชื่อละครเวทีและคอนเสิร์ตที่จัดแสดงในเมืองไทยรัชดาลัย เธียเตอร์ ตั้งแต่ปี พ.ศ. 2550 ถึงปัจจุบัน
ลีแบร์เต (เพลงชาติ)
ลีแบร์เต (Liberté เสรีภาพ) เป็นเพลงชาติของประเทศกินี นำไปใช้ตั้งแต่ได้รับเอกราชในปี ค.ศ. 1958 ทำนองเรียบเรียงโดย โฟเดบา กายตา (Fodéba Keïta) และมีพื้นฐานมาจากทำนองของ อัลฟา ญาญ่า (Alfa yaya) ได้มีการปรับปรุงเนื้อใหม่ ประพันธ์โดย เฌลี มามาดู (Djély Mamadou) ผู้แต่งประพันธ์โดย ฌอง ซอลิเออร์ (Jean Cellier)
ทำนองดั้งเดิมเป็นของ แมนดิโก(Mandingo) ซึ่งได้รับความนิยมอีกครั้ง หลังจากนั้นถูกนำมาใช้ในปี ค.ศ. 1904 ในการประชุมของศิลปินที่มีชื่อเสียง ในการเปิดตัวศิลปิน Alpha Yaya Diallo จาก ฟูตัว ยาลอง(Fouta-Djalon) จังหวัดลาเบ่ (Labé) ในปัจจุบัน
ในเวอร์ชันใหม่ได้รับแรงบันดาลใจจากการต่อสู้ของ ฌอง ซอลิเออร์ ครูสอนดนตรีในเมือง โกนากรี ซึ่งเป็นผู้นำการต่อต้านล่าอาณานิคมของฝรั่งเศส
Pseudosolanderia
Pseudosolanderia เป็นสกุลของไนดาเรียที่อยู่ในวงศ์Pseudosolanderiidae
สปีชีส์ในสกุล ได้แก่:
เมย์ฟลาวเวอร์
เมย์ฟลาวเวอร์ (Mayflower) เป็นเรือสัญชาติอังกฤษที่ขนส่งผู้ตั้งถิ่นฐานที่ปัจจุบันรู้จักในนามพิลกริม จากอังกฤษไปยังโลกใหม่ในปี ค.ศ. 1620 หลังล่องในทะเลนาน 10 สัปดาห์ เรือ เมย์ฟลาวเวอร์ ที่บรรทุกผู้โดยสาร 102 คนและลูกเรือประมาณ 30 คนมาถึงอเมริกา โดยทอดสมอใกล้ปลายเคปค้อดในแมสซาชูเซตส์เมื่อวันที่ 21 พฤศจิกายน (วันที่แบบเก่า 11 พฤศจิกายน) ค.ศ. 1620
พิลกริมอยู่ร่วมสมัยกับพิวริตัน ซึ่งเป็นกลุ่มคริสตชนที่ต้องการปฏิรูปคริสตจักรแห่งอังกฤษ แต่พิลกริมเลือกจะแยกตัวจากคริสตจักรแห่งอังกฤษเนื่องจากมีมุมมองทางศาสนาเป็นของตนเอง และเชื่อว่าการปฏิรูปคริสตจักรแห่งอังกฤษนั้นไม่เพียงพอ ในปี ค.ศ. 1608 พิลกริมอพยพไปยังฮอลแลนด์ที่พวกเขาสามารถประกอบพิธีกรรมได้อย่างอิสระ ล่วงถึง ค.ศ. 1620 พิลกริมตั้งใจจะข้ามมหาสมุทรแอตแลนติกไปยังอเมริกาที่พวกเขาถือเป็น "แผ่นดินแห่งพระสัญญาใหม่" ซึ่งต่อมาพวกเขาได้ก่อตั้งอาณานิคมพลีมัธขึ้น
เดิมพิลกริมคาดหวังว่าพวกเขาจะไปถึงอเมริกาช่วงต้นเดือนตุลาคมด้วยเรือสองลำคือ สปีดเวล และ เมย์ฟลาวเวอร์ แต่ความล่าช้าและปัญหาต่าง ๆ ทำให้ เมย์ฟลาวเวอร์ เป็นเรือเพียงลำเดียวที่ใช้การได้ เมื่อมาถึงอเมริกาในเดือนพฤศจิกายน พิลกริมเผชิญกับฤดูหนาวที่รุนแรงจนเหลือประชากรเพียงครึ่งเดียวที่รอดชีวิต ปีต่อมาหลังได้รับความช่วยเหลือจากชาวพื้นเมือง พิลกริมฉลองการเก็บเกี่ยวของอาณานิคมเป็นครั้งแรก ซึ่งหลายศตวรรษต่อมาถูกประกาศเป็นวันขอบคุณพระเจ้าครั้งแรก
ระหว่างเดินทาง พิลกริมได้ร่วมกันเขียนและลงนามในข้อตกลงร่วมกันเมย์ฟลาวเวอร์ อันเป็นความตกลงในการก่อตั้งรัฐบาลพื้นฐาน โดยสมาชิกมีส่วนด้านความปลอดภัยและสวัสดิภาพของนิคมที่มีแผนจะจัดตั้งขึ้น เวลาต่อมาเรือ เมย์ฟลาวเวอร์ กลายเป็นสัญลักษณ์ทางวัฒนธรรมของประวัติศาสตร์สหรัฐ เนื่องจากเป็นหนึ่งในเรือลำแรก ๆ ที่นำพาชาวยุโรปมาตั้งอาณานิคมในอเมริกาและเป็นรากฐานสู่การก่อตั้งประเทศสหรัฐ แต่เดิมมีแผนเฉลิมฉลองครบรอบ 400 ปีของการขึ้นฝั่งในประเทศสหรัฐ สหราชอาณาจักร และเนเธอร์แลนด์ในปี ค.ศ. 2020 แต่ถูกระงับเนื่องจากการระบาดทั่วของโควิด-19 การไปรษณีย์สหรัฐออกจำหน่ายตราไปรษณียากรเมย์ฟลาวเวอร์แบบใหม่เพื่อเป็นที่ระลึกเมื่อวันที่ 17 กันยายน ค.ศ. 2020
ลำดับการสืบราชสันตติวงศ์เบลเยียม
ลำดับการสืบราชสันตติวงศ์แห่งราชอาณาจักรเบลเยียม เป็นรายพระนามที่จัดเรียงไว้ของบุคคลที่ในสายลำดับการสืบราชสมบัติแห่งราชอาณาจักรเบลเยียม
การมีสิทธิ
ตั้งแต่ปีค.ศ. 1991 ราชอาณาจักรเบลเยียมได้ประกาศให้ลำดับการสืบราชสันตติวงศ์นั้นเป็นของสิทธิของบุตรหัวปีของสมเด็จพระราชาธิบดีอัลแบร์ที่ 2 (ในขณะนั้นทรงพระอิสริยยศเป็น "เจ้าชายแห่งลีแยฌ") ก่อน ส่วนพระบรมวงศานุวงศ์สายของพระมหากษัตริย์พระองค์ก่อนหน้า (จนถึงสมเด็จพระราชาธิบดีเลโอโปลด์ที่ 1 แห่งเบลเยียม) จะอยู่ในสิทธิแห่งการสืบราชสันตติวงศ์ด้วยหากเป็นเจ้าชายเท่านั้น (ตามหลักของสิทธิของบุตรชาย) ซึ่งจะทำให้เจ้าหญิงแห่งเบลเยียมที่มิได้อยู่ในสายของสมเด็จพระราชาธิบดีอัลแบร์ที่ 2นั้นจะถูกข้ามผ่านไป ซึ่งในปัจจุบันนั้นไม่มีเจ้าชายแห่งเบลเยียมพระองค์ใดจากสายของพระมหากษัตริย์ก่อนหน้าสมเด็จพระราชาธิบดีอัลแบร์ที่ 2 ที่ยังทรงพระชนม์อยู่ จึงให้ยึดจากพระบรมวงศานุวงศ์สายของสมเด็จพระราชาธิบดีอัลแบร์ที่ 2 ลงมา
พระบรมวงศานุวงศ์พระองค์ใดจะหมดสิทธิในการสืบราชสันตติวงศ์หากทรงเสกสมรสโดยปราศจากพระบรมราชานุญาติแห่งพระมหากษัตริย์ (หรือ ผู้สำเร็จราชการ) ซึ่งสามารถคืนสิทธิ์ให้ได้โดยพระบรมราชานุญาติแห่งพระมหากษัตริย์ (หรือ ผู้สำเร็จราชการ) โดยปรึกษากับรัฐสภา อนึ่ง หากไม่มีผู้สืบราชสันตติวงศ์จากสมเด็จพระราชาธิบดีเลโอโปลด์ที่ 1 แล้ว ให้พระมหากษัตริย์ที่ยังทรงราชย์อยู่ มีสิทธิขาดในการเลือกองค์รัชทายาทซึ่งจะต้องผ่านการอนุมัติจากรัฐสภาก่อน และหากพระมหากษัตริย์พระองค์นั้นมิได้ทรงกำหนดองค์รัชทายาทไว้ ราชบัลลังก์ก็จะว่างลง
เมื่อพระราชธิดาของสมเด็จพระราชาธิบดีอัลแบร์ที่ 2 คือ เจ้าหญิงอัสตริดแห่งเบลเยียม เสกสมรสกับอาร์ชดยุกแห่งออสเตรีย-เอสเต ในปีค.ศ. 1984 เนื่องจากยังใช้กฎหมายเดิมอยู่ทำให้พระองค์นั้นถูกข้ามไป รวมทั้งพระองค์มิได้ทรงขอพระราชทานพระบรมราชานุญาตเพื่อเสกสมรสด้วย และหลังจากได้มีการเปลี่ยนแปลงกฎแห่งการสืบราชสันตติวงศ์ในปีค.ศ. 1991 แล้ว จึงทำให้พระองค์ได้กลับมาอยู่ในลำดับแห่งการสืบราชสันตติวงศ์ดังปัจจุบัน
บวร ตาปลา
บวร ตาปลา (ชื่อเล่น: วร; 20 กุมภาพันธ์ พ.ศ. 2531 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลาง ร่วมกับลำพูน วอร์ริเออร์ ในการแข่งขันไทยลีก
ผลงานในระดับอาชีพ
บวร ตาปลา เป็นที่รู้จักสำหรับแฟนบอลชาวไทยเป็นอย่างดี เขาเป็นกองกลางผู้ทำผลงานยอดเยี่ยมเมื่อครั้งร่วมสังกัดสโมสรฟุตบอลมหาวิทยาลัยนอร์ทกรุงเทพ โดยเป็นกำลังสำคัญให้แก่ทีมดังกล่าว ในการแข่งขันเอไอเอสลีก ดิวิชั่น 2 จากนั้น เขาก็ได้ย้ายมาร่วมสังกัดสโมสรฟุตบอลจังหวัดตราด โดยเป็นหนึ่งในกำลังสำคัญของการพาทีมดังกล่าวจบฤดูกาลที่อันดับ 6 ของการแข่งขันยามาฮ่าลีกวัน
ไทระ โนะ ทาดาโมริ
ไทระ โนะ ทาดาโมริ (ค.ศ. 1096 – กุมภาพันธ์ ค.ศ. 1159) เป็นผู้นำตระกูลไทระ เป็นบุตรชายของไทระ โนะ มาซาโมริ และเป็นบิดาของไทระ โนะ คิโยโมริ ทาดาโมริยังมีตำแหน่งเป็นผู้ครองแคว้นแห่งแคว้นฮาริมะ, แคว้นอิเซะ, แคว้นบิเซ็ง และแคว้นทาจิมะ
ทาดาโมริรวมอำนาจของตระกูลไทระไว้ที่ราชสำนัก กล่าวกันว่าทาดาโมริเป็นซามูไรคนแรกที่รับใช้จักรพรรดิโดยตรงที่ราชสำนัก
ทาดาโมริเข้าร่วมการรบในฐานะข้าราชสำนักในหลายศึก เริ่มตั้งแต่ ค.ศ. 1129 ในการปราบปรามโจรสลัดบนชายฝั่งซันโยโดและนังไคโด และยังออกศึกเพื่อตระกูลไทระในการรบกับพระนักรบแห่งเมืองนาระและเขาฮิเอ
สถานีบาตูเคฟส์
สถานีบาตูเคฟส์ เป็นสถานีรถไฟฟ้าปลายทางของรถไฟชานเมืองเคทีเอ็ม สายพอร์ตกลัง ตั้งอยู่ในเขตบาตูเคฟส์ กัวลาลัมเปอร์ ประเทศมาเลเซีย ได้เปิดทำการใหม่อีกครั้งในปี ค.ศ. 2010
เดิมเปิดใช้งานในชื่อ สถานีรถไฟบาตูเคฟส์ เปิดทำการครั้งแรกวันที่ 1 พฤศจิกายน ค.ศ. 1905 มีสภาพสถานีที่ค่อนข้างย่ำแย่ มีผู้โดยสารใช้บริการน้อย สภาพยังไม่เป็นทางคู่ ต่อมาตัวสถานีได้ถูกสร้างใหม่อีกครั้ง ในรูปแบบอาคารที่ทันสมัยมากขึ้น มีระบบจ่ายไฟฟ้า และสภาพทางเป็นทางคู่ โดยเปิดใช้งานรอบที่สองในเดือนสิงหาคม ค.ศ. 2010
ผู้พันแซนเดอส์
พันเอก ฮาร์แลนด์ เดวิด แซนเดอส์ (Harland David Sanders) หรือที่รู้จักกันดีในชื่อ ผู้พันแซนเดอส์ (Colonel Sanders; 9 กันยายน ค.ศ. 1890 – 16 ธันวาคม ค.ศ. 1980) เป็นผู้ก่อตั้งร้านไก่ทอดเคนทักกีอันเลื่องชื่อ และเจ้าของสูตรไก่ทอดดังกล่าว เขายังเป็นพ่อครัวมือเอกแห่งยุค เดิมเขาประกอบอาชีพหลายอย่าง และล้มเหลวเสมอ แต่บั้นปลายชีวิต เขาเป็นมหาเศรษฐีเพราะไก่ทอดนั้น คำว่า "พันเอก" มาจากการเฉลิมเกียรติยศสูงสุดของรัฐเคนทักกี้ คือ "Kentucky Colonel "
วัยเด็ก
แซนเดอส์เกิดเมื่อวันที่ 9 กันยายน ค.ศ. 1890 ที่เฮนรีวิล รัฐอินดีแอนา สหรัฐอเมริกา โดยเขาเป็นลูกชายคนโตจากลูกทั้ง 3 คนของ วิลเบอร์ เดวิด แซนเดอส์ กับ มาร์กาเร็ท แอน แซนเดอส์ พ่อของแซนเดอส์ได้เสียชีวิตลงตั้งแต่เขาอายุเพียง 5 ปี แซนเดอส์ได้อาศัยอยู่กับแม่มาโดยตลอดและได้เรียนรู้วิธีทำอาหารจากแม่ที่ต้องทำอาหารเลี้ยงน้องๆของเขา แซนเดอส์มีฝีมือด้านการทำอาหารมาก เขาสามารถชนะเลิศการประกวดทำอาหารประจำหมู่บ้านเมื่อมีอายุเพียง 7 ปีเท่านั้น แต่ด้านการเรียนของเขาอาจไม่ราบรื่นนักเมื่อเขาต้องออกจากโรงเรียนกลางคันโดยเรียนไม่จบ
การทำงาน
แซนเดอส์ต้องทำงานหาเงินช่วยครอบครัวตั้งแต่อายุเพียง 10 ปี ตั้งแต่ทำงานในฟาร์มใกล้บ้าน เป็นคนขายประกัน พนักงานดับเพลิง แถมยังเข้าเป็นทหารตั้งแต่อายุ 16 ปี (โดยโกหกเรื่องอายุเพื่อเข้าสมัครทหาร) แต่ก็ไม่ได้ประสบความสำเร็จเท่าไรนักเลย แต่จนกระทั่งอายุย่างก้าวเข้าสู่วัย 40 เขาก็เริ่มทำงานในด้านที่เขาถนัด นั่นก็คือการทำอาหาร โดยเขาได้เป็นพ่อครัวทำอาหารอยู่ในรัฐเคนทักกี ซึ่งที่นั่นเขาก็ประสบความสำเร็จเมื่อผู้คนชื่นชอบอาหารฝีมือของเขา จนเขาสามารถออกมาเปิดร้านอาหารเป็นของตนเองได้ และในอีก 9 ปีต่อมา เขาก็คิดค้นไก่ทอดสูตรลับขึ้นมาได้สำเร็จ โดยมีเครื่องปรุงเป็นเครื่องเทศต่างๆถึง 11 ชนิด ซึ่งได้รับความนิยมอย่างกว้างขวางจนแซนเดอส์ได้รับการแต่งตั้งจากผู้ว่าการรัฐเคนทักกีให้เป็นถึง พันเอก ฮาร์แลนด์ เดวิด แซนเดอส์ ในปี ค.ศ. 1935
ในปี ค.ศ. 1939 นักวิจารณ์อาหารดันแคนไฮนส์ (Duncan Hines) ได้เยี่ยมร้านอาหารของแซนเดอร์ส แล้วประทับใจมาก โดยได้เขียนให้เกียรติร้านนี้ว่าเป็น “ร้านที่น่ามาท่องเที่ยวชิมอาหาร” โดยข้อเขียนนี้ได้เผยแพร่ไปทั่วประเทศสหรัฐ ในขณะที่ความสำเร็จของเขาขยายวงไปเรื่อยๆ แซนเดอร์สได้มีบทบาทด้านสังคมมากขึ้น เขาได้เข้าร่วมสมาคมโรตารี่ (Rotary Club), สภาหอการค้า (Chamber of commerce), และสมาคม Freemasons เขาได้หย่าขาดจาก โจเซฟิน ภรรยาคนแรกในปี ค.ศ. 1947 สองปีต่อมา เขาได้แต่งงานกับเลขานุการ ชื่อ คลอเดีย (Claudia) และเขาได้รับตำแหน่ง ผู้พันแห่งเคนตั๊กกี้อีกครั้ง จากเพื่อนของเขา คือ ผู้ว่าการรัฐ ลอเรนซ์ เวเธอร์บี้ (Governor Lawrence Wetherby)
ในปี ค.ศ. 1950 แซนเดอร์สได้พัฒนาบุคลิกของเขาให้เป็นสัญลักษณ์ของกิจการ โดยเขาไว้เคราแพะ แล้วย้อมหนวดและเคราเป็นสีขาว และผูกไทร์แบบเป็นเส้น (String tie) เขาไม่เคยปรากฏตัวต่อสาธารณะในรูปแบบการแต่งกายอื่นๆในช่วง 20 ปีหลังของชีวิตเขา โดยในช่วงฤดูหนาว เขาใส่ชุดผ้าขนสัตว์หนา และในฤดูร้อน เขาใส่เสื้อผ้าทำจากฝ้าย แต่ทั้งหมดเป็นแบบเดียวและมีสีขาว เขาย้อมหนวดและเคราเป็นสีขาว เข้ากับสีผมและเสื้อผ้า และนั่นเป็นเอกลักษณ์ที่ทุกคนจำได้ ในวัย 65 ปี ไก่ทอดเคนตั๊กกี้ได้ก่อตัวขึ้นในรูปบริษัท เป็นครั้งแรก โดยผู้ก่อตั้งคือผู้พันแซนเดอร์ส ร้านอาหารหลักของเขาก็ประสบปัญหาล้มเหลวอีกครั้ง เนื่องจากเกิดถนนสายระหว่างรัฐที่ 75 (Interstate 75) ทำให้คนไม่เดินทางผ่านถนนท้องถิ่นเดิม มาที่ร้านของเขา เมื่อเกิดวิกฤติ มีคนมากินอาหารน้อยลง เขาได้ใช้เงิน $105 จากเงินสวัสดิการเกษียณอายุ (Social Security check) ใบแรก เพื่อใช้เป็นค่าใช้จ่ายการเดินทางไปเยี่ยมผู้ซื้อแฟรนไชส์ของเขา และนี่อาจเป็นข้อดีที่ทำให้เขาหันมาทำกิจการแฟรนไชส์เครือข่ายร้านอาหารอย่างจริงจัง แม้วัยของเขาจะเข้าสู่วัยสูงอายุแล้ว ในปี ค.ศ. 1964 ผู้พันแซนเดอร์สได้ขายกิจการ ไก่ทอดเคนตั๊กกี้ให้แก่ กลุ่มนักลงทุนมืออาชีพที่มี Jack Massey และ John Y. Brown Jr. เป็นแกนนำ และเพื่อรักษาไก่ทอดเคนตั๊กกี้ ให้คงคุณภาพและรสชาติแบบดั้งเดิม จึงมีการเปิดศูนย์ฝึกอบรมแห่งชาติของ KFC ขึ้นในปีค.ศ. 1978 โดยมีผู้พันแซนเดอร์สเป็น ผู้ตรวจสอบการรักษารสชาติ ของไก่ทอดเป็นหม้อแรก จากพีท ฮาร์แมน ผู้ที่ได้แฟรนไชส์เป็นรายแรก
การเสียชีวิต
ในเดือนมิถุนายน ค.ศ. 1980 แพทย์ได้ตรวจพบว่าแซนเดอส์ได้ป่วยเป็นโรคมะเร็งเม็ดเลือดขาว และโรคปอดบวม ทำให้แซนเดอส์เสียชีวิตลงในวัย 90 ปีเมื่อวันที่ 16 ธันวาคม ค.ศ. 1980 ที่หลุยส์วิล รัฐเคนทักกี(Kentucky) สหรัฐอเมริกา ศพแซนเดอส์ได้รับการตั้งไว้ ณ ที่ทำการเมืองหลวง รัฐเคนทักกี แล้วนำศพไปฝังไว้ที่สุสานเคฟฮิลล์ ในเมืองหลุยส์วิล ซึ่งหลังจากเขาเสียชีวิต ร้านอาหารของเขาก็ยังคงได้รับความนิยมจากลูกค้า โดยในปัจจุบัน ร้านเคเอฟซีมีสาขาต่าง ๆ เกือบ 300,000 ร้านทั่วโลก
มหาวิทยาลัยวิสคอนซิน แมดิสัน
มหาวิทยาลัยวิสคอนซิน แมดิสัน (University of Wisconsin-Madison) หรือนิยมเรียก มหาวิทยาลัยวิสคอนซิน มหาวิทยาลัยรัฐในสหรัฐอเมริกา ตั้งอยู่ที่เมืองแมดิสัน ในรัฐวิสคอนซิน มหาวิทยาลัยก่อตั้งในปี พ.ศ. 2391 (ค.ศ. 1848) ในปัจจุบัน (ปี พ.ศ. 2548 เทอมฤดูใบไม้ร่วง) มีนักศึกษาทั้งหมด 41,480 คน ซึ่งทำให้มหาวิทยาลัยวิสคอนซิน มีนักศึกษามากเป็นอันดับ 10 ของมหาวิทยาลัยในสหรัฐอเมริกา
ตำบลอีแซดฆวอสเทแฆร์บี
อีแซดฆวอสเทแฆร์บี เป็นตำบลในอำเภออีแซดฆวอสต์ เทศมณฑลแซร์รีนแดชต์ จังหวัดฟอร์ส ประเทศอิหร่าน แบ่งออกเป็น 4 หมู่บ้าน จากสำมะโน พ.ศ. 2549 ตำบลนี้มีประชากร 2,946 คนใน 682 ครัวเรือน
มหาวิทยาลัยวิสคอนซิน แมดิสัน
มหาวิทยาลัยวิสคอนซิน แมดิสัน มีชื่อเสียงในด้านแพทยศาสตร์ ศึกษาศาสตร์ ภูมิศาสตร์ ประวัติศาสตร์ สังคมศาสตร์ นิติศาสตร์ และรัฐศาสตร์
มหาวิทยาลัยตั้งอยู่ในตัวเมืองโดยด้านหลังมหาวิทยาลัยเป็นทะเลสาบขนาดใหญ่ และด้านหน้ามหาวิทยาลัยเป็นถนนชื่อสเตต เป็นแหล่งชอปปิงชื่อดังของเมืองแมดิสัน
วอลเลย์บอลลีกอา
วอลเลย์บอลลีกอา (Championnat de France de volley-ball Ligue A) เป็นการแข่งขันวอลเลย์บอลลีกอาชีพระดับสูงสุดของประเทศฝรั่งเศส ก่อตั้งขึ้นในปี ค.ศ. 1937 ซึ่งปัจจุบันมีทีมเข้าแข่งขันทั้งหมด 12 ทีม และมีการแข่งขันแบบพบกันหมดในระบบเหย้าและเยือน
เมื่อจบฤดูกาลทีมอันดับสุดท้ายของตารางจะตกชั้นลงในเล่นในลีกเบ และทีมจากลีกเบจะเลื่อนชั้นขึ้นมา โดยสองทีมอันดับแรกจะผ่านเข้าไปเล่นในซีอีวีแชมเปียนส์ลีก ในขณะที่ทีมอันดับ 3 และ4 จะเข้าไปเล่นในซีอีวีแชลเลนจ์คัพ ส่วนอันดับ 5 จะมีสิทธิเข้าไปเล่นในซีอีวีคัพ
ทีมที่ชนะมากที่สุดคือ อาแอ็สกาน, แอร์เซฟร็องส์ และ ปารีสอูว์เซ โดยเป็นแชมป์ทั้งหมด 9 สมัย
สโมสรฟุตบอลติรานา
สโมสรฟุตบอลติรานา (Klubi i Futbollit Tirana) เป็นสโมสรฟุตบอลแอลเบเนียที่ตั้งอยู่ในเมืองหลวงของประเทศอย่างติรานา โดยสโมสรฟุตบอลชายถือเป็นส่วนหนึ่งของสโมสรกีฬาติรานา นับเป็นสโมสรฟุตบอลที่ประสบความสำเร็จมากที่สุดในประเทศ โดยชนะเลิศถ้วยรางวัลภายในประเทศทั้งสิ้น 51 ครั้ง สนามเหย้าของสโมสรคือสนามกีฬาเซลมัน สเตอร์มาซี ในติรานา ปัจจุบันแข่งขันในกาเตกอรีอาซูเปรีออเร
พวกเขาเคยลงแข่งขันโดยใช้ชื่อสโมสรกีฬาติรานาระหว่าง ค.ศ. 1927–1947 ก่อนที่จะถูกกลุ่มคอมมิวนิสต์ในประเทศบังคับให้เปลี่ยนชื่อเป็น ชตาเติมเบอดีเยเตอเนินตอรีติรานา, ปูนาติรานา และ เกอเซอ ชตาเติมเบอดีเยเตอเนินตอรี จนกระทั่งใน ค.ศ. 1991 ได้เปลี่ยนกลับมาใช้ชื่อสโมสรกีฬาติรานาอีกครั้ง และถูกแบ่งเป็นสองส่วนย่อย ได้แก่ ส่วนอเนกกีฬา ใช้ชื่อว่าสโมสรกีฬาติรานาเช่นเดิม และส่วนฟุตบอล ใช้ชื่อสโมสรฟุตบอลติรานา
ติรานาเป็นสโมสรฟุตบอลจากแอลเบเนียที่ประสบความสำเร็จในการแข่งขันระดับทวีปยุโรปมากที่สุด โดยเคยผ่านรอบแรกถึง 11 ครั้งนับตั้งแต่เริ่มลงเล่นระดับทวีปในฤดูกาล 1965–66 พวกเขาเข้าถึงรอบ 16 ทีมสุดท้ายของการแข่งขันยุโรปถึง 4 ครั้ง ซึ่งรวมถึง 3 ครั้งในยูโรเปียนคัพในคริสต์ทศวรรษ 1980 ติรานาเป็นสโมสรฟุตบอลจากแอลเบเนียที่มีอันดับตามการจัดอันดับของ IFFHS ดีที่สุดในโลก โดยเคยอยู่อันดับที่ 31 ใน ค.ศ. 1987 ซึ่งต่อเนื่องจากผลงานที่ดีในยูฟ่าคัพวินเนอร์สคัพฤดูกาล 1986–87 นอกจากนี้ ติรานายังเป็นสมาชิกสมาคมสโมสรยุโรป (อีซีเอ) อีกด้วย
พรรคคอมมิวนิสต์ทะเลจีนใต้
พรรคคอมมิวนิสต์ทะเลใต้ (ตัวย่อ SSCP), หรือเรียกอีกชื่อว่า พรรคนานยางคอมมิวนิสต์ (南洋共产党), เป็นพรรคการเมืองลัทธิคอมมิวนิสต์ ในเอเชียตะวันออกเฉียงใต้ ก่อตั้งในปี ค.ศ. 1925 เมื่อพรรคคอมมิวนิสต์แห่งประเทศจีนได้แยกย้ายพลัดถิ่นในภูมิภาคเพื่อสร้างทางไปสู่พรรคคอมมิวนิสต์ระดับภูมิภาค
ซึ่งพรรคคอมมิวนิสต์ทะเลใต้ มีสถานที่ทำการอยู่ที่ประเทศสิงคโปร์. และในปี ค.ศ. 1930 พรรคคอมมิวนิสต์ทะเลใต้ได้ถูกยกเลิก และพรรคคอมมิวนิสค์ระดับชาติได้ก่อตั้งขึ้น เช่นพรรคคอมมิวนิสต์อินโดจีน (นำโดยโฮจิมินห์), พรรคคอมมิวนิสต์มลายา และพรรคคอมมิวนิสต์แห่งประเทศไทย
ปลาไบเคอร์เซเนกัล
ปลาไบเคอร์เซเนกัล หรือ ปลาบิเชียร์เซเนกัล หรือ ปลาไบเคอร์ธรรมดา (Senagal bichir, Gray bichir) เป็นปลาไบเคอร์ชนิด Polypterus senegalus
มีรูปร่างเรียวยาวคล้ายงูหรือปลาไหล มีส่วนหัวที่เล็ก ขากรรไกรเล็ก กรามบนยื่นยาวกว่ากรามล่าง ตามีขนาดเล็ก โดยปลาไบเคอร์ชนิดนี้เป็นปลาไบเคอร์ชนิดที่นิยมเลี้ยงกันเป็นปลาสวยงามมากที่สุด และแพร่หลายมากที่สุด สามารถเพาะขยายพันธุ์ได้เป็นสีต่าง ๆ หลากหลายออกไปจากสีดั้งเดิมที่เป็นอยู่ คือ สีเขียวมะกอก ทั้งสีทองหรือสีเผือกตาแดง หรือแม้กระทั่งสีแพลทินัม รวมถึงเป็นปลาที่มีลำตัวสั้นกว่าปกติ หรือมีครีบหลังที่ยาวกว่าปกติด้วย
มีขนาดความยาวเต็มที่ประมาณ 30 เซนติเมตร กระจายพันธุ์ในลุ่มน้ำต่าง ๆ ในแอฟริกากลาง และยังสามารถแบ่งออกได้เป็น 2 ชนิดย่อย อีก คือ P. s. meridionalis ซึ่งยาวเต็มที่ประมาณ 21 เซนติเมตร และ P. s. senegalus
เดย์ดรีม (อัลบั้มมารายห์ แครี)
เดย์ดรีม (Daydream) เป็นอัลบั้มที่ 6 (สตูดิโออัลบั้มที่ 4) ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 3 ตุลาคม ค.ศ. 1995 โดยโคลัมเบีย เรคคอร์ดส ความแตกต่างของอัลบั้มนี้กับอัลบั้มก่อนคือเธอเพิ่มความเป็นอาร์แอนด์บี และ ฮิปฮอปมากขึ้น
Daydream เข้าชาร์ท Billboard 200 ครั้งแรกที่อันดับ 1 มียอดขาย 224,000 ในสัปดาห์แรก โดยอยู่อันดับ 1 นาน 6 สัปดาห์ และอยู่ในชาร์ท 200 อันดับ นาน 81 สัปดาห์ มียอดขายมากที่สุดในสัปดาห์ที่ 12 ด้วยยอดขาย 760,000 ชุด และสร้างสถิติด้วยยอดขายใน 1 สัปดาห์มากที่สุดสำหรับศิลปินหญิง ทางด้านยอดขายรวม (ข้อมูลปี 2005) ขายได้ในอเมริกา 10.5 ล้านชุด และ 25 ล้านชุดทั่วโลก อัลบั้มนี้ยังขึ้นอันดับ 1 ในประเทศต่าง ๆ อย่าง ออสเตรเลีย, อังกฤษ, สวิตเซอร์แลนด์, เยอรมนี, ญี่ปุ่น และ แคนาดา
ในอัลบั้มนี้มีเพลงอันดับ 1 ในอเมริกา 3 เพลงคือ "Fantasy", "One Sweet Day" (ร้องกับ บอยซ์ ทู เม็น) และ "Always Be My Baby โดยเพลง "Fantasy" สามารถเข้าชาร์ทในสัปดาห์แรกที่อันดับ 1 ถือเป็นศิลปินหญิงคนแรกที่ทำได้ และเพลง "One Sweet Day" ก็ตอกย้ำด้วยการเข้าชาร์ทที่อันดับ 1 เช่นกันและสามารถอยู่ในชาร์ทอันดับ 1 ได้นาน 16 สัปดาห์สร้างสถิติอยู่อันดับ 1 นานที่สุดบนชาร์ทบิลบอร์ดจนทุกวันนี้ ส่วนเพลง "Always Be My Baby" ก็ขึ้นชาร์ทที่อันดับ 1 ด้วยยอดการเปิดอากาศมากที่สุดในวิทยุอเมริกาในปี 1996
ส่วนในอังกฤษได้ออกวางขายเพลงที่ไม่ได้ออกวางขายในอเมริกาอย่างเพลง "Open Arms" (เพลงเก่าของวง Journey) เข้าชาร์ทในอังกฤษที่อันดับ 4
Daydream ถูกเสนอชื่อชิงรางวัลแกรมมี่ 6 สาขา รวมถึงสาขา Album of the Year และ Best Pop Vocal Album แต่ไม่ได้รับรางวัลใด ๆ
พระเจ้าบรมวงศ์เธอ กรมหมื่นราชศักดิ์สโมสร
พระเจ้าบรมวงศ์เธอ กรมหมื่นราชศักดิ์สโมสร (3 พฤศจิกายน พ.ศ. 2399 - 13 พฤศจิกายน พ.ศ. 2474) อดีตองคมนตรีในพระบาทสมเด็จพระมงกุฎเกล้าเจ้าอยู่หัว มีพระนามเดิมว่า พระเจ้าลูกยาเธอ พระองค์เจ้ากมลาสน์เลอสรรค์ เป็นพระราชโอรสในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง
พระประวัติ
พระเจ้าบรมวงศ์เธอ กรมหมื่นราชศักดิ์สโมสร เป็นพระราชโอรสพระองค์ที่ 27 ในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง พระสนมเอก( ธิดาพระยาอัพภันตริกามาตย์ (ดิศ โรจนดิศ) ) เมื่อวันจันทร์ เดือน 12 ขึ้น 6 ค่ำ ปีมะโรงอัฐศก จ.ศ. 1218 ตรงกับวันที่ 3 พฤศจิกายน พ.ศ. 2399 มีพระพี่น้องร่วมพระอุทรได้แก่ พระองค์มีศักดิ์เป็นพระญาติของสมเด็จพระเจ้าบรมวงศ์เธอ เจ้าฟ้ากุณฑลทิพยวดี พระอัครมเหสีในพระบาทสมเด็จพระพุทธเลิศหล้านภาลัย ผู้เป็นพระราชบิดาของพระบาทสมเด็จพระจอมเกล้าเจ้าอยู่หัวโดยพระองค์สืบเชื้อสายมาจากนายจำปา ณ เวียงจันทน์ ซึ่งเป็นพระญาติของเจ้าจอมมารดาทองสุก พระราชธิดาของพระเจ้าอินทวงศ์แห่งเวียงจันทน์
ปี พ.ศ. 2419 ขณะมีพระชันษาได้ 20 ปี ทรงผนวชเป็นพระภิกษุที่วัดบวรนิเวศราชวรวิหาร โดยมีสมเด็จพระมหาสมณเจ้า กรมพระยาปวเรศวริยาลงกรณ์ ทรงเป็นพระอุปัชฌาย์
พระองค์ทรงเริ่มรับราชการในรัชสมัยพระบาทสมเด็จพระจุลจอมเกล้าเจ้าอยู่หัว เมื่อครั้งฉลองกรุงรัตนโกสินทร์ 100 ปี เมื่อ พ.ศ. 2425 พระองค์ ทรงรับหน้าที่ซ่อมปรับปรุงเครื่องประดับประดา เครื่องศิลา กระถางต้นไม้ ประดับพระอารามวัดพระศรีรัตนศาสดาราม และกำกับราชการกรมช่างหล่อ
ปี พ.ศ. 2426 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สถาปนาขึ้นเป็นพระองค์เจ้าต่างกรม มีพระนามตามจารึกในพระสุพรรณบัฏว่า พระเจ้าน้องยาเธอ กรมหมื่นราชศักดิ์สโมร
ในรัชสมัยพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้ทรงดำรงตำแหน่งองคมนตรี เมื่อวันที่ 7 เมษายน พ.ศ. 2459
พระเจ้าบรมวงศ์เธอ กรมหมื่นราชศักดิ์สโมสร ประทับอยู่ที่วังบริเวณสี่กั๊กพระยาศรี ใกล้โรงพักสำราญราษฎร์ และสิ้นพระชนม์ในสมัยรัชกาลที่ 7 เมื่อวันศุกร์ เดือน 12 ขึ้น 4 ค่ำ ปีมะแม ตรีศก จ.ศ. 1293 ตรงกับวันที่ 13 พฤศจิกายน พ.ศ. 2474 สิริพระชันษา 74 ปี มีพระราชพิธีพระราชทานเพลิงพระศพเมื่อวันที่ 16 มีนาคม พ.ศ. 2476 ณ พระเมรุ วัดเทพศิรินทราวาสราชวรวิหาร
พระโอรสและพระธิดา
พระเจ้าบรมวงศ์เธอ กรมหมื่นราชศักดิ์สโมสร เป็นต้นราชสกุลกมลาศน์ มีหม่อมที่ปรากฏชื่อ 3 คน ได้แก่ มีพระโอรสธิดารวมทั้งหมด 27 องค์ เป็นชาย 14 องค์ และหญิง 13 องค์
เคาน์เตสอิโลอีสแห่งออเรนจ์-นัสเซา
ประวัติ
เคาน์เตสอิโลอีสแห่งออเรนจ์-นัสเซา เกิดเมื่อวันที่ 8 มิถุนายน พ.ศ. 2545 เป็นพระธิดาคนใหญ่ใน เจ้าชายคอนสตันตินแห่งเนเธอร์แลนด์ และ เจ้าหญิงลอเรนทีนแห่งเนเธอร์แลนด์ โดยเธอได้รับรับบัพติศมาใน โบถส์แฮโลว ณ อะเดลอน เมื่อวันที่ 15 ธันวาคม ปีเดียวกัน โดยมีบิดามารดาทูลหัวคือ เจ้าชายฟริโซแห่งออเรนจ์-นัสเซา พระปิตุลา(ลุง) เจ้าหญิงแคโรไลนาแห่งบูร์บง-ปาร์มา และ มกุฎราชกุมารีแห่งนอร์เวย์
เงาอาถรรพ์
เงาอาถรรพ์ เป็นละครโทรทัศน์ไทย แนวโรแมนติก-ดราม่า-สยองขวัญ จากบทประพันธ์ พลอยฝน หนึ่งในซีรีส์ชุด ปัญจอาถรรพ์ ซึ่งประกอบไปด้วย ลางมรรคา, วังอสุรา, บาปบรรพกาล, ลิขิตเอื้องนาง, เงาอาถรรพ์ ผลิตโดย บริษัท ดีคืนดีวัน จำกัด โดยผู้จัด เมย์ เฟื่องอารมย์ เขียนบทโทรทัศน์โดย One House กำกับการแสดงโดย ทรงศํกดิ์ มงคลทอง นำแสดงโดย ปภาวิน หงษ์ขจร, อรจิรา แหลมวิไล, กวิยณัฎฐ์ แฮร์มันน์, นภคปภา นาคประสิทธิ์ เริ่มออกอากาศตอนแรกวันจันทร์ที่ 14 สิงหาคม พ.ศ. 2560 - 1 กุมภาพันธ์ พ.ศ. 2561 (งดออกอากาศตั้งแต่วันที่ 2 - 24 ตุลาคม พ.ศ. 2559) ออกอากาศทุกวันจันทร์ - อังคาร เวลา 20.30 - 21.30 น. และตั้งแต่วันจันทร์ที่ 18 ธันวาคม พ.ศ. 2560 กลับมาออกอากาศโดยกลับไปฉายตั้งแต่ตอนแรก ออกอากาศทุกวันจันทร์ - พฤหัสบดี เวลา 21.30 - 22.40 น. ทาง สถานีโทรทัศน์ช่อง 8
นักแสดง
เจรมัย (เจ) - นักร้องหนุ่มที่กำลังโด่งดัง มีความสามารถในการร้องเพลง และเป็นขวัญใจของประชาชน อยู่กับแม่แค่ 2 คน เจรมัยจึงติดนิสัยอ่อนโยนแบบผู้หญิงมา แต่ก็เป็นคนกล้าหาญ และกตัญญู จริงๆ แล้วต้นตระกูลของเจรมัยเป็นคณะหนังตะลุง และเจรมัยต้องทำหน้าที่สืบทอดมรดกนี้ แต่จรรยา ผู้เป็นมารดาปกปิดเรื่องนี้ไว้ไม่ให้เจรมัยรู้เจรมัยไม่ชอบให้ใครมาตัดสินตัวเองแบบผิดๆ และรักแม่มาก เขาจึงยอมสัญญาว่าจะดูแลมรดกของตระกูลแทนคุณตาที่เสียชีวิตไป และต้องการพิสูจน์หาความจริงของเรื่องราวที่เกิดขึ้นในอดีตทั้งหมด
มินา
มินา (مِنَى) เป็นย่าน (Neighborhood) แห่งหนึ่งของเมืองมักกะฮ์ ซึ่งอยู่ในแคว้นมักกะฮ์ที่อยู่ทางภาคตะวันตกของประเทศซาอุดีอาระเบีย ตั้งอยู่ทางตะวันออกของมักกะฮ์ไป 5 กิโลเมตร โดยมีพื้นที่ประมาณ 20 ตารางกิโลเมตร และตั้งอยู่บนถนนระหว่างใจกลางมักกะฮ์และเขาอารอฟัต
ภาพรวม
มินาเป็นที่รู้จักในช่วงที่ผู้แสวงบุญมาทำพิธี ฮัจญ์ โดยที่หุบเขาของมินา มีสะพานญะมะรอตอยู่ ซึ่งเป็นที่ที่ทำพิธีการขว้างหินใส่เสาหิน โดยจะทำพิธีนี้ในช่วงตะวันขึ้นจนถึงตะวันตกในวันสุดท้ายของพิธีฮัจญ์. มินาเป็นสถานที่ที่ผู้แสวงบุญมาขว้างหิน เพื่อรำลึกถึงนบีอิบรอฮีม (อับราฮัม) ที่ขว้างหินใส่มารร้ายที่มาระหว่างเขากับอัลลอฮ์. ผู้แสวงบุญหลายคนได้เดินวนรอบกะอ์บะฮ์เจ็ดรอบ แล้วไปเยี่ยมชมบ่อซัมซัม. ส่วนใหญ่จะใช้เวลาคืนแรกที่ทุ่งมินา เหตุการณ์นี้เกิดขึ้นตั้งแต่วันที่แปดถึงสิบสองของพิธีฮัจญ์ ตอนอยู่ที่มินานั้น ผู้ชายกับหญิงไม่สามารถนอนด้วยกันได้ ในระหว่างสงครามกลางเมืองซีเรีย ทางประชาคมระหว่างประเทศ (international community) ได้กดดันซาอุดอาระเบียให้แปลงเต้นท์ที่ไม่มีใครอยู่เป็นบ้านสำหรับผู้ลี้ภัยทางสงคราม
เอ็กซ์ตรีมรูลส์ (2019)
เอ็กซ์ตรีมรูลส์ (2019) (Extreme Rules (2019)) เป็นการแสดงมวยปล้ำอาชีพแบบ เพย์-เพอร์-วิว (PPV) และรายการของ ดับเบิลยูดับเบิลยูอี เน็ตเวิร์ค จัดโดย ดับเบิลยูดับเบิลยูอี สำหรับค่ายรอว์, สแมคดาวน์ และ ทูโอไฟว์ ไลว์ฟ จัดขึ้นเมื่อวันที่ 14 กรกฎาคม ค.ศ. 2019 ณ.Wells Fargo Center ในเมืองในเมืองPhiladelphia, Pennsylvania
มินา
เหตุเหยียบกันในปีค.ศ. 2015
เมื่อวันที่ 24 กันยายน ค.ศ. 2015 ได้เกิดเหตุการณ์เหยียบกันที่สี่แยกของถนนสาย 204 และ 223 ซึ่งเป็นถนนที่ไปยังสะพานญะมะรอต ทำให้ผู้คนกว่า 2,000 คนหายใจไม่ออกและถูกเหยียบจนเสียชีวิต ในขณะที่อีก 934 คนแค่บาดเจ็บ มันเป็นอุบัติเหตุที่ร้ายแรงที่สุดนับตั้งแต่ปีค.ศ.1990 ซึ่งมีผู้เสียชีวิตไป 1,426 คน และเป็นการเหยียบกันตายมากที่สุดของศตวรรษที่ 21 โดยทำให้มีผู้เสียชีวิตไปอย่างน้อย คน ส่วนทาง Associated Press รายงานว่ามีคนเสียชีวิตไป  คน
ภาษาบาลี
บาลี (ปาลิ पालि; पाळि ปาฬิ; Pali) เป็นไวยากรณ์ที่เก่าแก่แขนงหนึ่ง ในตระกูลอินเดีย-ยุโรป (อินโด-ยูโรเปียน) ในสาขาย่อย อินเดีย-อิหร่าน (อินโด-อิเรเนียน) ซึ่งจัดเป็นภาษาปรากฤตภาษาหนึ่ง เป็นที่รู้จักกันดีในฐานะเป็นภาษาที่ใช้บันทึกคัมภีร์ในพระพุทธศาสนานิกายเถรวาท (มี พระไตรปิฎก เป็นต้น) โดยมีลักษณะทางไวยากรณ์ และคำศัพท์ที่คล้ายคลึงกับภาษาสันสกฤต ไม่มีอักษรชนิดใดสำหรับใช้เขียนภาษาบาลีโดยเฉพาะ มีหลักฐานจารึกภาษาบาลีด้วยอักษรต่าง ๆ มากมายในตระกูลอักษรอินเดีย เช่น อักษรพราหมี อักษรเทวนาครี จนถึง อักษรล้านนา อักษรขอม อักษรไทย อักษรมอญ อักษรล้านช้าง อักษรลาว แม้กระทั่งอักษรโรมัน (โดยมีการเพิ่มเครื่องหมายเล็กน้อย) ก็สามารถใช้เขียนภาษาบาลีได้
อนึ่ง บางตำราสะกด “บาลี” ว่า “ปาฬิ” หรือ “ปาฬี” ก็มี
กำเนิดและพัฒนาการ
ชื่อเรียกภาษานี้ คือ ปาลิ (อักษรโรมัน : Pāli) นั้น ไม่ปรากฏที่มาที่ชัดเจน และเป็นที่ถกเถียงเรื่อยมาโดยไม่มีข้อสรุป เดิมเป็นภาษาของชนชั้นต่ำ สำหรับชาวพุทธโดยทั่วไปเชื่อว่า ภาษาบาลีมีกำเนิดจากแคว้นมคธ ในชมพูทวีป และเรียกว่าภาษามคธ หรือภาษามาคธี หรือภาษาปรากฤตแบบมคธ หรือมาคธิกโวหาร ซึ่ง "มาคธิกโวหาร" พระพุทธโฆสาจารย์พระอรรถกถาจารย์นามอุโฆษมีชีวิตอยู่ในพุทธศตวรรษที่ 10 อธิบายว่าเป็น "สกานิรุตติ" คือภาษาที่พระพุทธเจ้าตรัส
นักภาษาศาสตร์บางท่านมีความเห็นว่าภาษาบาลีเป็นภาษาทางภาคตะวันตกของอินเดีย นักวิชาการชาวเยอรมันสมัยปัจจุบันซึ่งเป็นนักสันสกฤตคือศาสตราจารย์ไมเคิล วิตเซลแห่งมหาวิทยาลัยฮาร์วาร์ด สหรัฐอเมริกา ถือว่าภาษาบาลีเป็นภาษาทางภาคตะวันตกของอินเดีย และเป็นคนละภาษากับภาษาจารึกของพระเจ้าอโศกมหาราช (ภาษาปรากฤตแบบอโศก)
ธีระ สลักเพชร
นายธีระ สลักเพชร (9 พฤศจิกายน 2500 - ) อดีตรัฐมนตรีว่าการกระทรวงวัฒนธรรม รองเลขาธิการพรรคประชาธิปัตย์ และ สมาชิกสภาผู้แทนราษฎรจังหวัดตราด หลายสมัย
ประวัติ
นายธีระ สลักเพชร เป็นบุตรของ นายเพียรพาสน์ และนางยุพิน สลักเพชร มีพี่น้องทั้งหมดรวม 4 คน คือ 1. นายพงศธร สลักเพชร 2. นายพิจารณ์ สลักเพชร 3. นางนิศารัตน์ เกิดศักดิ์สิทธิ์
จบมัธยมศึกษาจาก โรงเรียนบดินทรเดชา(สิงห์ สิงหเสนี) จบปริญญาตรี สาธารณสุขศาสตร์ มหาวิทยาลัยมหิดล เมื่อปี พ.ศ. 2526 และปี พ.ศ. 2535 ได้ปริญญาโท วิศวกรรมโยธา มหาวิทยาลัยเกษตรศาสตร์